Jong pa sterf ná jagongelukJP Kleingeld Foto: Facebook JP Kleingeld (24) is Maandagoggend oorlede nadat hy tydens ŉ jagtog per ongeluk geskiet is. “Niemand is nog weens die skietery in hegtenis geneem nie,” het kol. Ronel Otto, woordvoerder van die polisie, aan Maroela Media gesê. Kleingeld het op 12 Julie op ŉ plaas in Alldays, Limpopo, ŉ bakkie bestuur en van sy vriende het agter op die bakkie gestaan. Een van die vriende se .308-jaggeweer het per ongeluk afgegaan en hy is in die kop getref. “Dit is nog nie duidelik waarom die geweer afgegaan het nie. Die polisie sal die voorval ondersoek,” het Otto bygevoeg. “ŉ Klag van moord of strafbare manslag sal ondersoek word. Ons wag egter op ŉ beslissing van die direkteur van openbare vervolging.” Kleingeld en sy vrou, Anika, is laat in April vanjaar getroud. Hulle verwag ŉ tweeling, Amber en Micayla. Die dogtertjies word op 2 September verwag. Anika het op haar Facebook-blad geskryf: “Liewe Jesus het finaal die beste deel van my lewe kom haal… Rus sag engel van my hart, ons sal weer ontmoet… Ek’s onbeskryflik baie lief vir jou, ek en jou 2 dogtertjies.. Ek sal baie mooi na hulle kyk, dis die grootste belofte wat ek aan jou maak.. Moet ons asseblief nooit vergeet nie… I love you baby!!!!” [sic] Lees ook: Jagongeluk: Man aangekla ná vriend se dood